stanford-oval/wikipedia huggingface dataset:
המנון ויילס

| --- | --- |

 מדינה:  ויילס ויילס
 שפה:  וולשית
 מילים:  אוון ג'יימס
 לחן:  ג'יימס ג'יימס
 תאריך מעמד רשמי:  ללא מעמד רשמי
 ‏האזנהקובץ:Hen Wlad fy Nhadau piano.ogg‏Ⓘ‏
 
"ארץ אבותי העתיקה" (בוולשית: Hen Wlad Fy Nhadau) הוא ההמנון הלאומי של ויילס אשר נכתב על ידי אוון ג'יימס והולחן על ידי בנו ג'יימס ג'יימס בשנת 1856.
בשנים שלאחר כתיבת השיר הוא החל לצבור פופולריות בעיקר בביצועים שלו באייסטפווד' (פסטיבל מוזיקה וולשי שנתי) בל'אנגול'ן בשנת 1858 ובבנגור בשנת 1874, כאשר הסולן הוולשי המוכר רוברט רייס ביצע אותו. בשנת 1899, ההמנון הפך לאחד השירים הראשונים בשפה הוולשית אשר הוקלטו, כאשר מדגי ברייס ביצעה אותו בהקלטה של חברת גרמופון.
בשנת 1905, בפעם הראשונה בהיסטוריה בוצע השיר בפתיחה של תחרות ספורטיבית. שירת ההמנון הלאומי של הקבוצות המשתתפות בתחרות הייתה תמיד נפוצה, אך מעולם היא לא בוצעה לפני כן בתחילת התחרות. היה זה במשחק רוגבי בין נבחרת ניו זילנד ברוגבי (האול-בלאקס) לבין נבחרת ויילס ברוגבי, כאשר באופן מסורתי הנבחרת הניו זילנדית הייתה פותחת את משחקיה עם ריקוד ההאקה. כתגובה הציע ארגון הרוגבי הוולשי שהשחקן טדי מורגן יתחיל בשירת ההמנון לפני המשחק ושהקהל יצטרף בשירה, מה שאכן קרה. המשחק עצמו נקרא על ידי העיתונות התקופתית "משחק המאה", כאשר ויילס הצליחה להביס את הנבחרת הניו זילנדית שעד אז הייתה בלתי מנוצחת.
מילות השיר

| תרגום לעברית | וולשית |
| --- | --- |
ארץ אבותי העתיקה, היקרה לי,  ארץ של משוררים, זמרים ואנשים מוכרים:  לוחמיה הגיבורים, פטריוטים אמיתיים,  עבור החופש הקיזו את דמם.    ארץ, ארץ, אני נאמן למדינתי,  כשהים מוגן, ארץ זו כה טהורה,  מי יתן ושפתינו (וולשית) העתיקה תמשיך הלאה.    הוי ארץ ההרים, גן עדן למשורר,  בה כל עמק וצוק יפים למראה:  דרך התחושה הפטריוטית, כה קסום הצליל  של נחליה ומפליה עבורי.    ארץ, ארץ, אני נאמן למדינתי,  כשהים מוגן, ארץ זו כה טהורה,  מי יתן ושפתינו (וולשית) העתיקה תמשיך הלאה.    אם האויב ידכא ארץ זו תחת מגפו,  השפה הוולשית העתיקה יותר חיה מתמיד:  המוזה אינה נהרסת על ידי הבגידה המתועבת,  ולא תשקוט נבל ארצי.    ארץ, ארץ, אני נאמן למדינתי,  כשהים מוגן, ארץ זו כה טהורה,  מי יתן ושפתינו (וולשית) העתיקה תמשיך הלאה.  : Mae hen wlad fy nhadau yn annwyl i mi,  Gwlad beirdd a chantorion, enwogion o fri;  Ei gwrol ryfelwyr, gwladgarwyr tra mad,  Dros ryddid collasant eu gwaed.    Gwlad, gwlad, pleidiol wyf i'm gwlad.  Tra môr yn fur i'r bur hoff bau,  O bydded i'r hen iaith barhau.    Hen Gymru fynyddig, paradwys y bardd,  Pob dyffryn, pob clogwyn, i'm golwg sydd hardd;  Trwy deimlad gwladgarol, mor swynol yw si  Ei nentydd, afonydd, i mi.    Gwlad, gwlad, pleidiol wyf i'm gwlad.  Tra môr yn fur i'r bur hoff bau,  O bydded i'r hen iaith barhau.    Os treisiodd y gelyn fy ngwlad tan ei droed,  Mae hen iaith y Cymry mor fyw ag erioed,  Ni luddiwyd yr awen gan erchyll law brad,  Na thelyn berseiniol fy ngwlad.    Gwlad, gwlad, pleidiol wyf i'm gwlad.  Tra môr yn fur i'r bur hoff bau,  O bydded i'r hen iaith barhau.
מדיה

| --- | --- |
: הקלטה של ההמנון משנת 1899. 
: לעזרה בהפעלת הקובץ
אנדרטה לזכר אוון וג'יימס ג'יימס, שכתבו והלחינו את ההמנון בשנת 1856.
נבחרת ויילס ברוגבי משנת 1905, ששרה לראשונה המנון לאומי לפני משחק ספורט.
הרדיו של סבתא

"הרדיו של סבתא" הוא אלבומו השלישי של הזמר רגב דהן.
באלבום אירח רגב את חיים צינוביץ' בשיר "המראה". את האלבום כתב והלחין רגב ואף הפיק מוזיקלית ביחד עם אסף אמדורסקי. מהאלבום יצאו הסינגלים 'לחזור', 'מול כל העולם' ו'לתמיד'.
שירי האלבום

הרדיו של סבתא
לחזור
מול כל העולם
לתמיד
מתגעגע עכשיו
המראה
קנאה
גבול תל אביב יפו
משהו אחר
מה שנשאר
להתחיל מחדש
המיש קלארק

| --- | --- |
אין תמונה חופשית
 לידה:  26 ביולי 1965 (בן 59) Broughty Ferry, הממלכה המאוחדת 
 מדינה:  הממלכה המאוחדת 
 מקום לימודים:  אוניברסיטת אדינבורו  הקולג' הוולשי המלכותי למוזיקה ודרמה 
 פרופיל ב-IMDb
 
המיש קלארק (באנגלית: Hamish Clark; נולד ב-26 ביולי 1965) הוא שחקן סקוטי. קלארק ידוע בעיקר מהופעתו בתפקיד דאנקן מקיי בסדרה הטלוויזיה "בחזרה לאחוזת העמק" של ה-BBC.
ביוגרפיה

קלארק נולד בשנת 1965 בברוטי פרי, שבדנדי. הוא למד באוניברסיטת אדינבורו, שם הופיע עם להקת התיאטרון של אוניברסיטת אדינבורו. עוד למד בוולש קולג' למוזיקה ולדרמה בקארדיף. לפני שהתחיל להופיע כשחקן, עבד כפקיד בחברת ביטוח באדינבורו. ב-1995 עבר קלארק ללונדון ופתח בקריירת משחק. ב-1999 לוהק לתפקיד דאנקן מקיי לסדרת הטלוויזיה "בחזרה לאחוזת העמק". הוא היה הפנים בפרסומות של חברת התקשורת וודאפון. במאי 2002 פתח את תחנת הרכבת סטרתספיי לברומהיל, ששימש כתחנה של גלנגובל בסדרה "בחזרה לאחוזת העמק".
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1997 |  | My Wonderful Life | רוג'ר גרהם | סדרת טלוויזיה |
| 1997 |  | Bring Me the Head of Mavis Davis | ג'ון |  |
| 1998 | החינוך הסנטימנטלי | Sentimental Education | רו]וס |  |
| 1998 | מרתה פוגשת את פרנק, דניאל ולורנס | Martha, Meet Frank, Daniel and Laurence | סוון | שם הפצה נוסף "The Very Thought of You" |
| 1999 |  | Piggy Bank | קארל |  |
| 1999–2005 | בחזרה לאחוזת העמק | Monarch of the Glen | דאנקן מקיי | עונות 1–7 |
| 2004 |  | The Only Boy For Me | גארי | סרט טלוויזיה |
| 2005 |  | Blessed | איש הכוכב הירוק | בפרק "I'm in Love with My Car" |
| 2006 |  | Small Fish | מרקוס | פרק פיילוט |
| 2006 |  | After the Rain | איוון | סרט קצר |
| 2009 |  | The Hour | מנחה אורח |  |
| 2011 | כלה בהפתעה | The Decoy Bride | אנגוס |  |
| 2012 |  | Time Machine: Rise of the Morlocks | פאטרסון | סרט טלוויזיה |
| 2011 |  | Rab C. Nesbitt | סיימון בירד | בפרק "Fight" |
| 2012 | ליז ודיק | Liz & Dick | אלן ויליאמס | סרט טלוויזיה |
| 2013 | משפחה בהפרעה | Arrested Development | מוביל הרכב | בפרק "The B. Team" |
| 2016 |  | White Island | סטיוארט |  |
| 2018 | הולבי סיטי | Holby City | קן דייוויס | סדרת טלוויזיה |
תפקידים בתיאטרון

2017 - "The Albatross 3rd & Main" מאת סיימון דייוויד אדן בתיאטרון פארק (לונדון) בתפקיד ג'ין.
2007 - "The Agent" מאת מרטין וגנר בתיאטרון אולד רד ליון, לונדון, בתפקיד אלכסנדר.
2006 - "Donkeys' Years" מאת מייקל פראיין בתיאטרון הקומדיה, לונדון, בתפקיד קווין.
2005 - "Phallacy" מאת קארל ג'רסי בתיאטרון ניו אנד בהמפסטד, בתפקיד אוטו.
הערות שוליים

↑  "Time Machine: Rise of the Morlocks (TV Movie) 2011". imdb.com. נבדק ב-13 בספטמבר 2017. {{cite web}}:  (עזרה)
↑  "The Albatross 3rd & Main". The Guardian. נבדק ב-13 בספטמבר 2017. {{cite web}}:  (עזרה)
| --- | --- |
בקרת זהויות :  ISNI: 0000 0001 3380 664X  LCCN: no2012104197  VIAF: 254936539   WorldCat (עם VIAF): 254936539
הצדעה וולקנית

השחקן לנרד נימוי מדגים הצדעה וולקנית
הצדעה וולקנית היא מחווה גופנית המתבצעת באמצעות היד. היד (אחת משתי הידיים או שתיהן ביחד) מורמת כלפי מעלה, כף היד פרושה לפנים, באופן שנוצר רווח גדול ככל האפשר בין האמה (אצבע) לקמיצה, וכאשר האגודל פרוש לצד. בתרבות המערבית, לרוב נלווית להצדעה הקריאה: "חיים ארוכים ופוריים!", בהשראת סדרת הטלוויזיה מסע בין כוכבים מסוף שנות השישים, שם נוצרה המחווה על ידי דמותו של הוולקן ספוק, בגילומו של השחקן לנרד נימוי.
הולדת ההצדעה

ההצדעה הופיעה לראשונה בשנת 1967, בפרק הפתיחה של העונה השנייה של מסע בין כוכבים. ההצדעה נחשבה בין השחקנים כקשה לביצוע ללא אימון מוקדם, או הפרדה של האמה מהקמיצה לפני ביצוע ההצדעה; וחלק מהשחקנים נאלצו להכין את היד להצדעה בהחבא, בעזרת היד השנייה, לפני שהניפו את היד המצדיעה מול המצלמה. כפי הנראה, הבעיה נובעת מהצורך במוטוריקה עדינה לביצוע ההצדעה. בסרט מסע בין כוכבים: המפגש נעשית פרודיה על העניין, כאשר דמותו של זפרם קוקרן פוגשת וולקן בפעם הראשונה, ומפאת הקושי לבצע את ההצדעה, קוקרן פשוט לוחץ את ידו של הוולקן.
באוטוביוגרפיה שלו, אינני ספוק, מספר נימוי שהרעיון להצדעה נולד אצלו כשהלך עם סבו לבית כנסת, שם ראה ברכת כהנים. בעת הברכה מפסקים הכהנים את אצבעות שתי ידיהם העטופות בטלית, כך שהאצבעות יוצרות את צורת האות ש, המסמלת את המילה שדי. נימוי הקטן התרשם מאוד, ונצר את המראה עד בגרותו.
הולדת ההצדעה > הברכה הנלווית להצדעה

נוסח הברכה "חיים ארוכים ופוריים!" (אנגלית: "!Live Long and Prosper") הופיע גם הוא באותו פרק של מסע בין כוכבים (ובסרט מסע בין כוכבים: הסרט היא נאמרה בשפת הוולקנים: "Dif-tor heh smusma"). פחות ידועה היא התשובה לברכה: "שלום וחיים ארוכים" (אנגלית: "Peace and Long Life"), הדומה לברכות עתיקות שמקורן במזרח התיכון, 
כמו בערבית: السلام عليكم, או "שלום עליכם" בעברית, והתשובה: "עליכם שלום".
ראו גם

מספריים, נייר, אבן, לטאה, ספוק בערך אבן נייר ומספריים
צורת הידיים בעת ברכת הכהנים בבית הכנסת היהודי
הסנאט האוסטרלי

| --- | --- |

 מדינה:  אוסטרליה אוסטרליה
 סוג:  בית עליון
 היסטוריה
 תקופת הפעילות:  1901–הווה (כ־123 שנים) 
 הרכב
 מספר מושבים:  76
 
 ממשלה (29) קואליציה       ליברלים (20)       ‏LNP‏ (5)       לאומנים (3)       ‏CLP‏ (1)   אופוזיציה (26)       לייבור (26)   קרוס בנצ'רס (20)       הירוקים (9)       אומה אחת (4)       קסנופון (3)       למבי (1)       הינץ' (1)       ליברלים דמוקרטים (1)       שמרנים (1)
 בחירות
 שיטת בחירות:  הקול היחיד הנייד
 בחירות קודמות:  2 ביולי 2016
 בחירות הבאות:  2 בנובמבר 2019 או לפני
 מנהיגים
 נשיא הסנאט:  סקוט ריאן (ליברלי)
 מנהיג הממשלה בסנאט:  מתיוס קורמן
 מנהיגת האופוזיציה:  פני וונג (לייבור)
 משכן
 
 בית הפרלמנט קנברה, טריטוריית הבירה האוסטרלית, אוסטרליה
 קואורדינטות:  35°18′28″S 149°07′26″E﻿ / ﻿35.307777777778°S 149.12388888889°E﻿ / -35.307777777778; 149.12388888889
 אתר אינטרנט
 http://www.aph.gov.au/About_Parliament/Senate
 
הסנאט האוסטרלי (באנגלית: Australian Senate) הוא אחד משני הבתים המרכיבים את הפרלמנט האוסטרלי. הסנאט מתפקד בתור הבית העליון בעוד בית הנבחרים האוסטרלי מתפקד בתור הבית התחתון. ההרכב והסמכויות של הסנאט נוסדו לראשונה בחלק ב' של הפרק הראשון של חוקת אוסטרליה. בסנאט חברים כ-76 סנאטורים, 12 מכל אחת משש המדינות, שניים מהטריטוריה הצפונית ושניים מטריטוריית הבירה האוסטרלית. הסנאטורים נבחרים בשיטת הקול היחיד הנייד. שלא כמו ברוב הבתים העליונים במדינות בהן נהוגה שיטת הממשל של וסטמינסטר, הסנאט הוא בעל כוח משמעותי הכולל את היכולת לחסום חקיקה שיזמה הממשלה בבית הנבחרים, מה שהופך את הסנאט לבית המחוקקים החשוב יותר במדינה, בדומה לסנאט של ארצות הברית. כתוצאה מייצוג יחסי, הסנאט כולל שפע של מפלגות המתחרות על כוח. למפלגת השלטון (הקואליציה), אשר עליה לשמור על האמון של בית הנבחרים, יש רוב בסנאט לעיתים נדירות ולפיכך רוב בסנאט משמעותי יותר.
בסנאט הנוכחי מיוצגת הקואליציה על ידי 33 מושבים והלייבור מיוצג על ידי 25 מושבים. מפלגת הירוקים מחזיקה ב-10 מושבים, מפלגת פלמר המאוחדת ב-3 מושבים, מושב אחד לעוד שלוש מפלגות קטנות ושני מושבים לשני חברים עצמאיים. במצב הנוכחי, כדי שהסנאט יאשר חקיקה, על הקואליציה להשיג את תמיכתם של שישה סנאטורים בנוסף לזו של הסנאטורים מטעמה.
נשיא הסנאט הנוכחי (2018) הוא סקוט ריאן מהמפלגה הליברלית האוסטרלית.
תפקיד

החוקה של אוסטרליה משנת 1900 הקימה את הסנאט כחלק ממערכת חדשה של ממשלת דומיניון באוסטרליה. מנקודת מבט ממשלתית השוואתית, הסנאט האוסטרלי מציג מאפיינים ייחודיים. שלא כמו בתים עליונים בממשלות אחרות של מערכת וסטמינסטר, הסנאט אינו גוף בעל כושר סמכות מוגבל. במקום זאת הסנאט נועד לשחק (והוא משחק) תפקיד פעיל בחקיקה. במקום שתפקידו של הסנאט האוסטרלי יהיה זהה לזה של בית הלורדים או של הסנאט הקנדי, הסנאט האוסטרלי דומה בתפקידו לזה של הסנאט האמריקאי, על ידי מתן ייצוג שווה לכל מדינה.
אף כי ראש ממשלת אוסטרליה הוא חבר בית הנבחרים (לאחר שג'ון גורטון מונה לראש ממשלה ב-1968, הוא התפטר מהסנאט ונבחר לבית הנבחרים), חברים אחרים בממשלה עשויים לבוא מבתי חקיקה שונים באוסטרליה. כמו ברוב הבתים העליונים בפרלמנטים דו-צדדיים, הסנאט אינו יכול להציג או לשנות הצעות ניכוס (הצעות חוק המאשרות הוצאות ממשלתיות של הכנסות ציבוריות) או הצעות חוק המטילות מיסים. תפקיד זה שמור לבית התחתון ורק הוא יכול רק להעביר או לדחות את הצעות החוק. מידה זו של שוויון בין הסנאט לבית הנבחרים משקפת את רצונם של מחברי החוקה להתייחס לרצונן של מדינות קטנות לקבל סמכויות חזקות בסנאט כדרך להבטיח שאינטרסים של מדינות מאוכלסות יותר, לא ישלטו לגמרי בממשלה.
בחירות

הבחירות לסנאט עברו שינויים רבים בשנת 1948. עד אז בחירות אלה התנהלו בשיטה הרובית ובשיטה שבה המנצח במדינה זוכה בכל המושבים שלה. שיטה זאת אפשרה ניצחון מוחץ למפלגה אחת על ידי שינויים יחסית מינוריים בהצבעות האוכלוסייה, או לחלופין, בסנאט עם רוב של סנאטורים מהאופוזיציה. המעבר לשיטת בחירה כאשר לכל מחוז יש נציג אחד מהווה ייצוג טוב יותר למספר המצביעים של כל מפלגה והרכב מאוזן יותר של בית הנבחרים. ברבע האחרון של המאה שרר איזון בבית הנבחרים האוסטרלי כאשר אף מפלגה לא שלטה בו באופן מוחלט, על כן נאלצו המפלגות הגדולות לפנות למפלגות קטנות כדי להבטיח את השלטון שלהן ואת ולחוקק בהתאם.
הקלות היחסית בה ניתן לזכות לייצוג בסנאט, ביחס לבית הנבחרים, מביא את המפלגות הקטנות למיקוד המאמץ שלהן להיבחר לסנאט. בדרך כלל, המפלגות הקטנות אינן מצליחות להכניס את נבחריהן לבית הנבחרים. (לדוגמה, מפלגת הירוקים זכתה במקום אחד בבחירות של 2002 אך הפסידה אותו כעבור שנתיים בבחירות של 2004). למפלגות קטנות קיים הכוח להשפיע על בית הנבחרים על ידי הכוונת קהל המצביעים שלהם להצביע למפלגה גדולה כזאת או אחרת, עד כדי כך השפעה זאת חזקה עד שיש האומרים שהיא הייתה מכרעת בבחירות של 1990.
נהל > ימי עבודה

הסנאט האוסטרלי פועל בדרך כלל בין 50 ל-60 יום בשנה. רוב הימים האלה מקובצים לתקופת "ישיבה" של בין ארבעה ימים לשבועיים. אלה מסודרים בשלוש תקופות: ישיבות הסתיו, מפברואר עד אפריל; ישיבות החורף, ישיבות אלה מתחילות לעבוד עם מסירת התקציב השנתי של אוסטרליה בבית הנבחרים ביום הישיבה הראשון של מאי עד יוני או יולי; וישיבות האביב, המתחילות בסביבות אוגוסט ונמשכות עד דצמבר, ובדרך כלל מכילות את המספר הגדול ביותר של ימי הישיבה של השנה.
לסנאט יש לוח זמנים קבוע שמבטיח את שבוע העבודה הטיפוסי שלו.
נהל > הצבעה

שני בתי הפרלמנט יכולים להצביע בהצבעה קולית. יושב ראש הישיבה מכריז את השאלה העומדת להצבעה ולאחר מכן מתבקשים התומכים להכריז "כן" (Aye) והמתנגדים "לא" (No) ועל פי מיטב שמיעתו מכריז על תוצאות ההצבעה. רק במקרה שלפחות שני חברי פרלמנט דורשים הצבעה בהפרדה (Division) או הצבעה שמית. במקרה כזה מצלצלים פעמונים בכל רחבי בית הפרלמנט המזמנים את חברי הסנאט או את חברי בית הנבחרים להגיע להצבעה. בשיטת ההצבעה בהפרדה מתקבצים התומכים בשאלה העומדת להצבעה בצדו הימני של החדר והמתנגדים בצדו השמאלי. הם נמנים על ידי סופרים (tellers), שהם מצליפי הקואליציה והאופוזיציה.
במקרה של חוסר הסכמה בין הסנאט לבין בית הנבחרים על שאלת חקיקה, מאפשרת החוקה פיזור של שני בתי הפרלמנט ועריכת בחירות חדשות. במקרה שגם לאחר הבחירות עדיין אין הסכמה בין הבתים, רשאי המושל הכללי של אוסטרליה לכנס את שני הבתים לישיבה משותפת לדון בנושא. ישיבה משותפת כזאת התקיימה רק פעם אחת בתולדות הפרלמנט, לאחר הבחירות של 1974. סיבות נוספות לישיבות משותפות של שני בתי הפרלמנט הן: בחירת מחליפים לסנאטורים המייצגים את הטריטוריות של אוסטרליה באמצע כהונתם, נאום של אורח שמוזמן במיוחד כדי לנאום בפני שני הבתים, ישיבות זיכרון מיוחדות וישיבות סודיות שהתקיימו במהלך מלחמת העולם השנייה.
הסנאטורים

כמו הסנאט של ארצות הברית, שהוא מהווה לו דוגמה, מכהנים בסנאט האוסטרלי מספר סנאטורים שווה מכל מדינה ממדינות אוסטרליה, מבלי להתייחס לגודל אוכלוסייתן. אך בשונה מהסנאט האמריקני, חברי הסנאט האוסטרלי נבחרו מאז ומתמיד באופן ישיר על ידי העם (חברי הסנאט של ארצות הברית נבחרים באופן ישיר על ידי העם רק החל משנת 1913).
החוקה מאפשרת לפרלמנט להגדיר בחקיקה את מספר הסנאטורים ומלבד שהשוויון בייצוג בין שש המדינות המקוריות של אוסטרליה יישמר. יותר מכך, החוקה קובעת שכל אחת משש המדינות זכאית לייצוג של לפחות שישה סנאטורים. עם זאת, תנאים אלה לא תופסים לגבי הטריטוריות (להוציא את האי נורפוק). נכון להיום מייצגים שני הסנאטורים של הטריטוריה הצפונית את הטריטוריה עצמה וכן את הטריטוריות החיצוניות של אי חג המולד ואת איי קוקוס. הסנאטורים של טריטוריית הבירה האוסטרלית מייצגים את הטריטוריה עצמה ואת טריטוריית מפרץ ג'רוויס.
עד 1949 בחרה כל מדינה את המספר המינימלי של שישה סנאטורים. החל מהבחירות שנערכו באותה שנה הוגדל מספר זה לעשרה ובבחירות של 1984 הוגדל שוב המספר ל-12.
ראו גם

פוליטיקה של אוסטרליה
בית הנבחרים האוסטרלי
בתי מחוקקים לפי מדינה
הערות שוליים

↑  No. 14 - Ministers in the Senate, באתר הפרלמנט האוסטרלי
↑  לוח זמנים טיפוסי של הסנאט
המישור המזרח אירופאי

המישור המזרח אירופאי (נקרא גם המישור הרוסי, או מישור הסארמטי) הוא מישור פנימי המשתרע ממזרח למישור צפון אירופה, וכולל מספר רמות. המישור כולל את הרמה הוולהינית-פודולית, בשוליו המערביים, את הרמה הרוסית המרכזית, ואת גבעות וולגה בחלקו המזרחי. המישור משתרע על פני כ-4,000,000 קמ"ר, גובהו הממוצע של המישור הוא 170 מטר מעל פני הים והנקודה הגבוהה ביותר במישור, שנמצאת בגבעות ולדאי, היא בגובה 347 מטר מעל פני הים.
היקף משוער של מישור מזרח אירופה.
גבולות

מערב: הים הבלטי, אודר, נייסה, חבל הסודטים, הרי הקרפטים
דרום: הרי הבלקן, הים השחור, הרי קרים, קווקז, הים הכספי וים אזוב
מזרח: הרי אורל ושקע טוראן
צפון: הים הלבן, ים ברנץ, ים קארה, הרי סקנדינביה
נהרות גדולים

וולגה
דנובה
אורל
ויסלה
דנייפר
דון
פצ'ורה
קאמה
אוקה
דווינה
ניימן
פרגוליה
ראו גם

האזורים הרוסיים הגדולים
הערות שוליים

↑  European Plain - Geography, Climate, History | Britannica, www.britannica.com (באנגלית)
↑  John F. Hoffecker (2002). Desolate Landscapes: Ice-Age Settlement in Eastern Europe. Rutgers University Press. pp. 15–21. ISBN 0813529921. נבדק ב-17 במאי 2014. {{cite book}}:  (עזרה)
| --- | --- |
בקרת זהויות :  NLI: 987007544371505171  LCCN: sh93000440  VIAF: 315132546   WorldCat (עם VIAF): 315132546
הפארק הפרובינציאלי דינוזאור

מאובן שנמצא בפארק
הפארק הפרובינציאלי דינוזאור (אנגלית Dinosaur Provincial Park) הוא פארק ואתר מורשת עולמית הנמצא בדרום מזרח הפרובינציה אלברטה, בקנדה. הפארק נמצא במרחק כ-200 ק"מ דרומית-מזרחית לקלגרי.
הפארק הפרובינציאלי דינוזאור שוכן בעמק נהר האייל האדום (Red Deer River), באזור המתאפיין בבתרונות מרשימים. בפארק נמצא אחד מהמרבצים העשירים ביותר בעולם של מאובני דינוזאורים. בפארק זוהו ארבעים מינים של דינוזאורים, ויותר מ-500 מאובנים שנמצאו במקום מוצגים במוזיאונים ברחבי העולם. המגוון העצום של מיני החיים שנמצאו במקום, החל בשרכים מיקרוסקופיים וכלה בדינוזאורים ענקיים, היו הנימוק להכרזת הפארק כאתר מורשת עולמית ב-1979. הממצאים בפארק מתוארכים לסוף תור הקרטיקון, לפני כ-75 מיליוני שנים. באותה תקופה שרר אקלים סובטרופי גשום באזור הפארק, והוא איפשר קיום צמחייה שופעת. הצמחייה והאקלים הנוח היו הגורמים העיקריים לשגשוג הדינוזאורים. המאובנים שנמצאו באתר הם החל מתקופה זו, ועד להיעלמות הדינוזאורים, לפני כ-65 מיליוני שנים.
גאולוגיה

סלעי המשקע המצויים בפארק הורבדו לאורך 2.8 מיליוני שנים. בפארק ישנן שלוש תצורות גאולוגיות: התצורה הקדומה ביותר, תצורת אולדמן (Oldman Formation), זמנה באמצע הגיל הגאולוגי קמפן, בשלהי תור הקרטיקון, לפני כ-80 מיליוני שנים; תצורת פארק דינוזאור (Dinosaur Park Formation), שזמנה מלפני 76.5 מיליוני שנים עד לפני 74.8 מיליוני שנים; ותצורת כפת דוב (Bearpaw Formation), מלפני כ-74 מיליוני שנים. תצורת פארק דינוזאור היא התצורה שבה נמצאים רוב המאובנים. היא הורבדה באקלים חם בנהרות גדולים בשפלת חוף. באותה תקופה כוסה רוב שטחה של אמריקה הצפונית של היום על ידי ים פנימי המכונה הים הפנימי המערבי, שצורתו כצורת האות Y. אזור הפארק שכן על השוליים המערביים של הזרוע המערבית. תצורת פארק דינוזאור משתרעת על פני כמיליון שנים.
טבע

הפארק הוא מערכת אקולוגית מורכבת, הכוללת ערבת דשא, בתרונות וצפצפות נחל. המערכת האקולוגית של הפארק היא מערכת ייחודית, השונה ממערכת ערבת הדשא שסביבו. החי בפארק כולל, בין השאר, זאב ערבות, מיני תחמסיים, ארנבון מצוי, אייל פרדי שחור-זנב, ואנטילוקפרה אמריקנית. בין הזוחלים ניתן למצוא עכסנים, נחש גופר פסיפי, ונחש בירית מצוי. בפארק נמנו 165 מיני עופות, בעיקר באביב ובקיץ. בין מיני הצומח בפארק ניתן למצוא כמה מן הצבריים הצפוניים ביותר בעולם.
פלאונטולוגיה

הפארק הפרובינציאלי דינוזאור משמר מגוון רחב של דגים בעלי חוליות שחיו במים מתוקים, דו-חיים כמו סלמנדריים, חסרי זנב, זוחלים, מגוון גדול של צבים, תנינאים, וכן יונקים כמו חדפיים, ומכרסמים דמויי סנאי. ממכרסמים אלה נותרו בעיקר שיניהם ולא עצמות.
מאובנים של צמחים כמעט ולא נמצאו, אך מאבקה ונבגים שנמצאו ניתן להסיק שהיערות באותה תקופה כללו עצי שקמה, מגנוליה, מחטניים ומטסקוויה.
מאובני הדינוזאורים שנמצאו בפארק מגוונים מאוד, וכוללים דינוזאורים ממשפחת הצרטופים, הדרוזאוריים, אנקילוזאוריה, היפסילופודון, טירנוזאוריים, אורניתומימיים, דרומאוזאוריים, ועוד.
הפארק ואתר מורשת עולמית

הפארק הוכרז ב-27 ביוני 1955, כחלק מיובל החמישים של אלברטה. מטרת הכרזת הפארק הייתה להגן על המאובנים השונים. צעד נוסף שנועד למטרה זו היה הקמת מוזיאון ייחודי לנושא. עד 1985 הועברו הממצאים השונים מן הפארק למוזיאונים שונים ברחבי העולם, למחקר מדעי ולתצוגה. באותה שנה הוקם מוזיאון הפלאונטולוגיה המלכותי על שם טיירל (Royal Tyrrell Museum of Palaeontology), כמאה וחמישים קילומטרים מצפון לפארק, וכיום מועברים אליו כל הממצאים מהפארק.
ב-26 באוקטובר 1979 הוכרז הפארק כאתר מורשת עולמית של אונסק"ו. נימוקי ההכרזה היו בתי הגידול הייחודיים של הבתרונות ואזור גדת הנהר, והחשיבות העולמית של המאובנים שנמצאו באזור.
בפארק נמצא מרכז מבקרים המציג תערוכות על דינוזאורים, מאובנים, הגאולוגיה והטבע שבפארק. סמוך למרכז המבקרים נמצא גם הצריף של ג'ון ווייר (Ware), שהיה בוקר אמריקאי אפריקאי, שחי במחצית השנייה של המאה ה-19. וייר נולד למשפחת עבדים בדרום קרוליינה, בארצות הברית, ולאחר מלחמת האזרחים האמריקנית, למד את מקצועו ושוחרר מעבדות. הוא היה הראשון שהביא עדר בקר לאלברטה, והיה מראשוני הבוקרים באזור. הוא נודע בכוחו הפיזי הרב ובמיומנותו כבוקר, והפך לדמות עממית מפורסמת. וייר חי באזור הפארק, וכמה אתרים באזור נקראים על שמו.
הפועל מטה אשר עכו

| --- | --- |

 מידע כללי
 תאריך ייסוד:  1938
 היכל:  נעמן, עין המפרץ (1500)
 יו"ר:  מיכאל קישון
 מנכ"ל:  עמיר בן צבי
 מאמן:  נעם כץ
 ליגה:  ליגת העל בכדורעף
אחד מסמלי המועדון
הפועל מטה אשר/עכו היא קבוצת כדורעף ישראלית המשחקת בליגת העל בכדורעף.
הפועל מטה אשר זכתה ב-16 אליפויות והיא שיאנית הזכיות בליגה הישראלית לכדורעף. בנוסף, זכתה הקבוצה ב-13 גביעי מדינה וב-11 דאבלים.
האולם הביתי של הפועל מטה אשר/עכו הוא היכל הספורט בנעמן שהכיל כ-1,900 מקומות ישיבה אך בשיפוץ שנערך ב-2021 צומצמו ל-1,500 מקומות.
את משחקיה במסגרות האירופאיות אירחה הקבוצה באולם עין שרה בנהריה עד השיפוץ שעבר אולם נעמן ב-2021 שהתאים אותו לדרישות הבסיסיות למפעלים האירופאיים. מאמן הקבוצה הוא נעם כץ, יושב ראש המועדון הוא מיכאל קישון, מנכ"ל הקבוצה הוא עמיר בן צבי ומנהל הקבוצה הוא עופר מסד.
היסטוריה

קבוצת הכדורעף של הפועל מטה אשר קיימת בגלגוליה השונים כבר מעל ל-50 שנה. בשנות ה-50 וה-60 היו קיימות כעשר קבוצות של קיבוצים בצפון ששיחקו בשתי הליגות הבכירות.
הקבוצה המצליחה ביותר מבין הקבוצות לפני מטה אשר הייתה "הפועל עין המפרץ/כפר מסריק", קבוצה שזכתה בארבע אליפויות מדינה רצופות בין השנים 1972–1975, כמו כן הגיעה לגמר גביע המדינה בכדורעף בעונת 1970/71, וזכתה בגביע המדינה (ולמעשה השלימה דאבל) עונה לאחר מכן ב-1971/72.
בשורות הקבוצה כיכבו בשנים אלו השחקנים יונתן עצמון ומאיר כץ (לימים מאמן הקבוצה ונבחרת ישראל בכדורעף, ובנו נעם כץ, שחקן בעברו ומאמן הקבוצה כיום).
עין המפרץ השתתפה גם לראשונה בליגת האלופות בכדורעף (שנקראה אז "גביע אירופה למחזיקות גביע") בעונות 1974/1975 1984/1985, 1985/1986.
בנוסף מאזור זה בלטה בשנים אלו קבוצת "הפועל חניתה" שסיימה סגנית האלופה שלוש פעמים בשנות ה-70 ותחילת שנות ה-80, והצליחה לזכות בגביע בעונת 1974/75, והגיע לגמר הגביע עוד 3 פעמים בעונות: 1969/70, 1982/83, 1983/84.
היסטוריה > האיחוד

לקראת סוף שנות ה-80 התאחדו הקבוצות הללו והוקמה קבוצה אחת - "הפועל מטה אשר" שמייצגת מאז את יישובי המועצה אזורית מטה אשר: מאילון, אדמית וחניתה בצפון המועצה, הגעתון ויחיעם במזרח ועד עברון, עין המפרץ, כפר מסריק ואפק שבדרום המועצה.
הקבוצה המאוחדת זכתה החל משנת איחודה ועד 2003, בחמישה גביעי מדינה ותשע אליפויות, כאשר היא מבססת את מעמדה בתור אחת הקבוצות החזקות בישראל בתחום הכדורעף.
עקב משבר כלכלי נפגעה הקבוצה ובאמצע-סוף העשור הראשון של שנות ה-2000 היא סיימה לרוב במרכז הטבלה של ליגת העל ולא הגיעה להישגים מיוחדים.
בעונת 2009/2010, על אף שנה תקציבית קשה, העפילה הקבוצה לסדרת הגמר ואף הגיעה לגמר גביע המדינה. בעונת 2010/2011 העפילה הקבוצה שוב לסדרת הגמר ולגמר גביע המדינה.
בעונת 2011/2012 העפילה הקבוצה שוב לסדרת הגמר ואף נאבקה באלופה מכבי תל אביב אם כי לבסוף נוצחה 3:1 בסיכום המשחקים.
בעונת 2011/2012 הצטרפה עיריית עכו למועצה האזורית במטה אשר בתמיכה בקבוצה ולקבוצה התווסף השם "עכו" והיא נקראת מאז - "הפועל מטה אשר/עכו". מעונה זו ואילך החלה השליטה הכמעט מוחלטת של הקבוצה בכדורעף הישראלי עם שש אליפויות ושבעה גביעים בשבע עונות בלבד.
בעונת 2012/2013 ובעונת 2013/2014 זכתה באליפות ובגביע המדינה (דאבל).
בעונת 2014/2015 זכתה בגביע המדינה בפעם השלישית ברציפות לאחר ניצחון על הפועל כפר סבא ובאליפות המדינה לאחר 0–3 בסדרות על מכבי תל אביב (דאבל).
הקבוצה השתתפה במוקדמות ליגת האלופות בעונת 2014/2015 אך הודחה מהטורניר.
בעונת 2016/2015 זכתה באליפות ובגביע המדינה (דאבל).
בעונת 2017/2016 זכתה בגביע המדינה והודחה בחצי גמר הפלייאוף.
בעונת 2017/2018 השתלבו בסגל הקבוצה הבוגרת חמישה שחקני נוער מקומיים בגילאי 17–19 שמהווים את דור העתיד בכדורעף. באותה עונה, הקבוצה העפילה עד לשלב שמינית גמר גביע CEV.
בעונת 2018/2019 זכתה הקבוצה באליפות ה-15, ואף השלימה דאבל נוסף לאחר זכייה בגביע המדינה. בכך, הפכה למועדון הכדורעף בעל מספר האליפויות הגבוה ביותר בישראל, כשהיא עוברת במספר האליפויות את הפועל המעפיל.
בעונת 2019/2020, בעקבות משבר הקורונה, הופסקה הליגה, והוחלט כי מטה אשר/עכו, שהייתה במקום הראשון בליגה, תזכה באליפות המדינה.
בעונת 2021/2022 זכתה הקבוצה בגביע המדינה ה-13 בתולדותיה, לאחר ניצחון 0-3 על מ.ס. עיילבון ועלתה למקום הראשון בטבלת הזכיות שלה המפעל.